เมนท์ไม่มา 6 วันไปตรวจฉี่ที่ โรงพยาบาลไม่ท้องแต่มีเลือดสีน้ำตาลเข้ม ปกติประตำเดือนมาปกติตลอด เดือนนี้ไม่มา 6 วันแล้วมาแต่เปนสีน้ำตาลเข้ม จะท้องไหมครับสงสัยมาก ??
สวัสดีค่ะ การที่ประจำเดือนขาดหายไป 6 วันแล้วนั้น อาจเกิดได้จากหลายสาเหตุ เช่น1. การตั้งครรภ์ แต่หากได้ตรวจหาการตั้งครรภ์ที่โรงพยาบาลแล้ว ไม่พบว่ามีการตั้งครรภ์ ก็ไม่ใช่สาเหตุค่ะ2. มีความเครียด ทำงานหนัก ออกกำลังกายมากไป อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว3. มีการเจ็บป่วยไม่สบาย เช่น ไข้หวัด ท้องเสีย เป็นต้นส่วนการมีเลือดสีน้ำตาลออกมา อาจเป็นเลือดเก่าของรอบเดือนที่แล้วที่ค้างอยู่ในมดลูก ซึ่งมักจะออกมาก่อนการมีประจำเดือนมาก็ได้ค่ะ ดังนั้นแนะนำให้สังเกตต่อไปอีก 1-2 วัน ประจำเดือนน่าจะมาในที่สุดค่ะ หรือในอีกกรณีหนึ่ง เลือดสีน้ำตาลดังกล่าว อาจเป็นเลือดประจำเดือนของเดือนนี้ก็ได้ ซึ่งการที่มีสีน้ำตาล แสดงว่าเลือดมีปริมาณน้อย การที่มีประจำเดือนปริมาณน้อย อาจเกิดจากหลายสาเหตุ เช่น มีความเครียด ทำงานหนัก ออกกำลังกายมากไป อดอาหาร มีน้ำหนักลด มีภาวะโลหิตจาง เป็นต้น ดังนั้นให้สังเกตไปก่อนเช่นกัน หากเลือดออกไม่นานเกิน 7 วัน ก็ไม่จำเป็นต้องทำอะไรค่ะ